Մայլզ Թելեր

Մայլզ Ալեքսանդր Թելեր (, ), ամերիկացի դերասան։ Նյու Յորքի համալսարանի Թիշչ արվեստի դպրոցի շրջանավարտ։ Կինոյում իր նորամուտը կատարել է «Նապաստակի բույն» ֆիլմում 2010 թվականին, որին հաջորդել են երկրորդական դերեր «Առանց կապանքների» (2011) և «Նախագիծ X» (2012) ֆիլմերում։ Թելերը մեծ հաջողության է հասել «Տպավորիչ ներկան» (2013) ռոմանտիկական դրամայում Սաթեր Քելիի և «Մոլեգնություն» (2014) ֆիլմում Էնդրյու Նիմանի դերերով։ Հետագայում նա նկարահանվել է «Դիվերգենտ» հակաուտոպիական ֆիլմում (2014), «Ֆանտաստիկ քառյակ» ֆիլմում (2015, կատարել է միստր Ֆանտաստիկի դերը), «Պատերազմի շներ» ռազմական կատակերգությունում (2016, Ջոնա Հիլի հետ միասին) և մարմնավորել բռնցքամարտիկ Վիննի Պացին «Արյուն թափել հանուն սրա» կենսագրական ֆիլմում (2016)։

Վաղ կյանք 
Թելերը ծնվել է Փենսիլվանիա նահանգի Դաունինգթաուն քաղաքում , Մերի Ֆլաուերսի և Մայք Թելերի ընտանիքում։ Նա ունի երկու ավագ քույրեր՝ Էրինը և Դանան։ Նրա հայրական պապն ունեցել է ռուս-հրեական ծագում, իսկ իր նախնիների շարքում եղել են անգլիացիներ և իռլանդացիներ։ Ընտանիքը տեղափոխվել է Ֆլորիդայի Սիտրուս շրջան, երբ Թելերը 12 տարեկան էր։ Նա ապրել է նաև Փենսիլվանիայում և Դելավերում։ Լեկանտոյի ավագ դպրոցում, Թելերը ռոք խումբում նվագել է ալտո սաքսոֆոն, եկեղեցական-երիտասարդական խմբում եղել է թմբկահար և դրամայի ակումբի նախագահ։ Նա նաև կարող է նվագել դաշնամուր և կիթառ, ինչպես նաև խաղացել է բեյսբոլի թիմում՝ հույս ունենալով դառնալ պրոֆեսիոնալ։ Ավագ դպրոցին զուգահեռ Թելերն աշխատել է որպես մատուցող Crackers կոչվող ռեստորանում։ Նա ստացել է կերպարվեստի բակալավրի աստիճան Նյու Յորքի համալսարանի Թիշչ գեղարվեստի դպրոցում, որտեղ ուսումնասիրել է Լի Ստրասբերգի թատրոնի և կինոյի ինստիտուտում գործող մեթոդիկան։

2007 թվականին մեքենայի վարորդը, որի ուղևորն էր Մայլզ Թելերը, 80 մղոն/ժամ արագությամբ ընթանալիս կորցրել է վերահսկողությունը, և մեքենան շրջվել է ութ անգամ, իսկ Մայլզ Թելերը դուրս է նետվել պատուհանից։ Վթարի հետևանքով նրա դեմքին բազմաթիվ տեսանելի սպիներ են մնացել։

Կարիերա 
Գեղարվեստական կինոյում իր նորամուտը կատարելուց առաջ Մայլզ Թելերը նկարահանվել է բազմաթիվ կարճամետրաժ ֆիլմերում։ 2009 թվականին Թիշչ արվեստի դպրոցն ավարտելուց հետո նա իր նորամուտն է կատարել 2010 թվականի «Նապաստակի բույն» ֆիլմում, որի համար նրան ընտրել է Նիկոլ Քիդմանը։ Թելերը մասնակցել է «Առանց կապանքների» մյուզիքլին ավագ դպրոցում և տարիներ անց նկարահանվել է այդ մյուզիքլի ռիմեյքում՝ «Առանց կապանքների» (, 2011), որում նկարահանվել է նաև Քենի Վորմոլդը. այդ ֆիլմում Թելերը կատարել է նույն դերը, ինչ ավագ դպրոցում։

2013 թվականին Թելերը նկարահանվել է «21 և ավելի» ֆիլմում, որի ռեժիսորը և սցենարի հեղինակը եղել են Ջոն Լուկասը և Սքոթ Մուրը։ Նույն թվականին նա սկսել է հասնել քննադատական հաջողության Ջեյմս Փոնսոլդտի «Տպավորիչ ներկան» ֆիլմում նկարահանվելուց հետո, որի համար նա 2013 թվականին արժանացել է դրամատիկական ժյուրիի հատուկ մրցանակի Սանդենս կինոփառատոնում Շեյլին Վուդլիի հետ միասին։

2014 թվականին Թելերը նկարահանվել է «Այդ անհարմար պահը» կատակերգական ֆիլմում Զաք Էֆրոնի և Մայքլ Բի Ջորդանի հետ միասին և կատարել թմբկահարի դեր «Մոլեգնություն» դրամայում (2014), որի պրեմիերան տեղի է ունեցել 2014 թվականին Սանդենս կինոփառատոնում, իսկ կինոթատրոններում ցուցադրվել է 2014 թվականի հոկտեմբերից։ Այն ներկայացվել է Գոթհեմ անկախ կինոմրցանակի որպես լավագույն դերասան, Արբանյակ մրցանակի կինոյում տղամարդու լագավույն դերակատարման համար և BAFTA մրցանակի Ծագող աստղ անվանակարգում։

Թելերը հետագա ճանաչում է ձեռք բերել, երբ մարմնավորել է Փիթեր Հեյսին «Դիվերգենտ» ֆիլմում (2014), որին հաջորդել են «Ինսուրգենտ» (2015) և «Պատից այն կողմ» (2016) ֆիլմերը։ Նա նաև կատարել է Ռիդ Ռիչարդսի/Միստր Ֆանտաստիկի դերը «Ֆանտաստիկ քառյակ» ֆիլմում (2015)։

Թելերը կատարել է զենքի նախկին վաճառական Դեյվիդ Փաքոզի դերը Թոդ Ֆիլիպսի նկարահանած «Պատերազմի շները» (2016) ֆիլմում, որում հանդես է եկել նաև  Ջոնա Հիլը և նկարահանվել է «Արյուն թափել հանուն սրա» (2016)  ֆիլմում՝ կատարելով բռնցքամարտիկ Վինի Պացի դերը։ 2014 թվականի հունվարին Թելերն ընտրվել է կատարելու Դան Այքրոյդի դերը Սթիվեն Քոնրադի ֆիլմում, որը նվիրված է Ջոն Բելուշիի կենսագրությանը։

Անձնական կյանք 
Թելերը «Ֆիլադելֆիա Ֆիլլիսի» հավատարիմ երկրպագուներից է։ 2013 թվականից սկսած նա հարաբերությունների մեջ է եղել մոդել Քելեյ Սփերիի հետ։ Նրանք նշանվել են 2017 թվականի օգոստոսի 20-ին Աֆրիկյան սաֆարիում։

Ֆիլմագրություն

Մրցանակներ և անվանակարգեր

Ծանոթագրություններ 

Ամերիկացի դերասաններ
Ամերիկացի հեռուստատեսային դերասաններ
Ամերիկացիներ իռլանդական ծագմամբ
Ամերիկացիներ լեհական սերմամբ